A partir del 12 de febrer hi haurà ecoparcs mòbils als carrers de Gandia
19 gener 2018

## A partir del 12 de febrer hi haurà ecoparcs mòbils als carrers de Gandia19 gener 2018Última actualització: 14 juliol 2025

![](../gestion/img/DSC01479.JPG)  
  

Els **regidors de Serveis Bàsics a la Ciutadania i Gestió Responsable del Territori, Miguel Ángel Picornell i Xavier Ródenas, respectivament,** han anunciat aquest matí la posada en funcionament, a partir del pròxim 12 de febrer dels Ecoparcs mòbils als carrers de Gandia, així com l’ampliació horària del Punt Net del polígon Alcodar. L’objectiu és triple: Principalment, preservar la natura. Incentivar el reciclatge de materials com neumàtics, enderrocs, olis de cuina usats, cartutxos de tinta d’impressores, radiografies, paper i cartró, restes de poda, fusta i mobles, restes de pintura o vernissos, electrodomèstics... Els materials que també es poden portar al Punt Net o Ecoparc del polígon Alcodar. Amb això, la vida útil dels productes se multiplica i, d’aquesta manera, també s’estalvia energia i es preserven els recursos naturals del planera. A més, amb el reciclatge de productes disminueix la contaminació. També ajuda a la desaparició dels abocadors incontrolats.

        _“Els dos departaments treballem de forma coordinada, juntament amb la Generalitat, en tres potes: la creació dels ecoparcs mòbils, la tasca de control i vigilància dels abocaments il·legals i l’ampliació d’horaris del Punt Net que ja no és municipal, sinó del Consorci de Residus, el COR”_, ha informat Ródenas.

        _“Entre totes i tots contribuïm a fer un planeta més habitable, més verd”_, ha desitjat Picornell.  

**Descompte per als usuaris**

I com es fa? Amb una iniciativa pionera basada en la participació i la implicació de la ciutadania: “El meu Compte Ambiental”. Cada titular de rebut disposa d'una targeta d'identificació personal, que s'usa cada vegada que un membre de la família va a reciclar a l'ecoparc o ecomòbil. D'aquesta manera l'individu va guanyant punts ambientals que es convertiran en beneficis econòmics directes que poden suposar fins a un 50% de la taxa per tractament de residus del COR.

96 227 00 36

www.consorciresidus.org

**Dies i horaris de l’ecoparc mòbil**

Dilluns, 10 a 14 h, al Parc del País Valencià.

Dilluns, 16 a 20 h, Parc Joan Fuster.

Dimarts, 10 a 14 h, IES Maria Enríquez.

Dissabte, 10 a 14 h, plaça Tirant lo Blanc. Parc Ausiàs March.

Dissabte, 16 a 20 h (de l’1 al 15), Ermita de Marxuquera

Diumenge, 10 a 14 h (juny/setembre), Moll dels Borja (platja)

Diumenge, 10 a 14 h (juliol/agost), parc Clot de la Mota(platja)

**L’Ecoparc o Punt Net del Polígon Alcodar**

De dilluns a dissabte, de 10 a 19 h.

Diumenge, de 10 a 14 h.   

**Fireta de l’Est**

El 28 de gener, diumenge, tindrà lloc la festa per a tota la família de presentació dels ecoparcs mòbils al parc Ausiàs March, amb el nom “Fireta de l’Est”. En aquest espai s’hi podrà conèixer el funcionament dels ecomòbils, es regalaran imants amb informació útil, es celebrarà una gimcana, s’obrirà el laberint verd, activitats mediambientals, es pintarà un mur amb un nou grafitti, així com un espectacle musical infantil.

[Twittear](https://twitter.com/share)